**OPIS NAROČILA**

**RECENZIJE IN REVIZIJE PROJEKTNIH DOKUMENTACIJ pri investicijah na državnih cestah Direkcije RS za infrastrukturo / 2021 - 1**

1. **SPLOŠNO**

Predmet javnega naročila so "Recenzije in revizije projektnih dokumentacij pri investicijah na državnih cestah, na G+R cestah Direkcije RS za infrastrukturo/ 2020-1« pri izvedbi 25 investicijskih projektov, ki se oddajajo v 8 sklopih v skladu z Zakon o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570) in [14/18](http://www.uradni-list.si/1/objava.jsp?sop=2018-01-0588), ZJN-3). Naročnik je investicijske projekte združil v sklope glede na zahtevnost in obseg predmeta storitev ter načrtovano dinamiko izvedbe storitev. Podrobna vsebina posameznega sklopa in projekta ter predmet recenzije oz. revizije je razvidna iz priloženih Opisov projekta, ki so predmet recenzije in revizije (v nadaljevanju Opisi projektov) in projektnih nalog za projektiranje, ki so priloge Opisom projekta. Opisi projektov so sestavni del specifikacije naročila.

Recenzija se izvaja skladno z Zakonom o cestah (Uradni list RS št. [109/10](http://www.uradni-list.si/1/objava.jsp?sop=2010-01-5732), [48/12](http://www.uradni-list.si/1/objava.jsp?sop=2012-01-2012), [36/14](http://www.uradni-list.si/1/objava.jsp?sop=2014-01-1474) – odl. US, [46/15](http://www.uradni-list.si/1/objava.jsp?sop=2015-01-1878) in [10/18](http://www.uradni-list.si/1/objava.jsp?sop=2018-01-0411)) in Pravilnikom za izvedbo investicijskih vzdrževalnih del in vzdrževalnih del v javno korist (Uradni list RS, št. 07/12).

Revizija cestnih objektov se izvaja v skladu z zahtevami iz Opisa naročila. Iz revizije mora izhajati, da je projektna dokumentacija izdelana tako, da bo objekt izpolnjeval bistvene zahteve v skladu z določili Gradbenega zakona (Uradni list RS, št. [61/17](http://www.uradni-list.si/1/objava.jsp?sop=2017-01-2914) in [72/17 – popr.](http://www.uradni-list.si/1/objava.jsp?sop=2017-21-3507), 15.člen).

Revizija za objekte, ki prečkajo železnico, se izvaja skladno z Zakonom o varnosti v železniškem prometu (ZVZelP-1, Uradni list RS, št. [30/18](http://www.uradni-list.si/1/objava.jsp?sop=2018-01-1354)).

1. **OBVEZNOSTI IZVAJALCA STORITEV**

Izvajalec se obvezuje, da bo vsa dela po tej pogodbi opravljal vestno in po pravilih stroke ter v skladu z Zakonom o cestah, Gradbenim zakonom in drugimi predpisi, pri čemer mora skrbeti, da bo delo opravljeno ekonomično v okviru določil te pogodbe, z angažiranjem strokovno usposobljenih sodelavcev navedenih v ponudbi izvajalca in v skladu z dogovori med pogodbenima strankama.

Izvajalec mora pri svojem delu upoštevati vse zakone, podzakonske akte, tehnična navodila, priporočila, normative in druge predpise, ki veljajo v času sklenjene pogodbe z naročnikom.

1. **CILJI NALOGE**

Cilj naloge je izdelava recenzije celotne dokumentacije, ki je navedena za posamezni sklop v posameznem Opisu projekta. Predmet recenzije je lahko idejni projekt (IDP) in/ali dokumentacija za pridobitev gradbenega dovoljenja (DGD) in/ali projekta za pridobitev gradbenega dovoljenja (PGD) in/ali projekt za izvedbo (PZI).

V sklopu recenzije mora izvajalec pregledati dokumentacijo in ugotoviti, ali je projektna dokumentacija izdelana v vsebini in obsegu, kot je določeno s projektno nalogo naročnika, presoja ali je dokumentacija skladna s prostorskimi akti in projektnimi pogoji, ali so načrti tehničnih rešitev medsebojno usklajeni in ali izpolnjujejo bistvene zahteve pri uporabi in vzdrževanju. Nadalje je potrebno v sklopu recenzije strokovno presoditi racionalnost projektnih rešitev, izvesti kontrolo brezhibnosti in preveriti računske pravilnosti načrtov gradbenih konstrukcij in predizmer.

V kolikor je v Opisu projekta in Opisu naročila zahtevano, je cilj naloge je tudi izdelava revizije projektne dokumentacije, načrta gradbenih konstrukcij cestnih objektov in sicer izdelava neodvisne računske statične in dinamične analize konstrukcije. V kolikor cesta, ki je predmet presoje, križa železniško infrastrukturo in je potrebno zaradi zahtev, ki izhajajo iz Zakona o varnosti v železniškem prometu (Uradni list RS, št. [30/18](http://www.uradni-list.si/1/objava.jsp?sop=2018-01-1354)) izdelati revizijo, so predmet revizije tudi ti objekti.

1. **OBSEG RECENZIJE**

Recenzija se izvede za področja, ki so navedena v Opisu projekta, vse v skladu s področno zakonodajo ter drugimi zakoni, podzakonskimi akti in normativi (veljavnimi in sprejetimi v času izdelave te dokumentacije) za vse potrebne načrte, elaborate, ne glede na to ali so eksplicitno navedeni.

V kolikor je v Opisu projekta označeno, se v sklopu posameznega področja recenzira:

1. **Prometna varnost** vključno z načrtom vodenjem in zavarovanjem prometa v času izvajanja del (cestni del) vključno s kontrolo predračunskega elaborata
2. **Cestni objekti** (mostovi, prepusti, predori, nadvozi, podvozi,..), oporne in podporne konstrukcije, načrti rušitev objektov, vključno s tehnologijo gradnje in kontrolo predračunskih elaboratov
3. **Gradbeno tehnične rešitve** (kot so načrti gradbenih konstrukcij cest, vodenjem peš in kolesarskega prometa, deviacijami, ureditvami priključkov in počivališč, načrt dimenzioniranja voziščne konstrukcije) vključno z obravnavo križanj ceste in kontrolo predračunskih elaboratov Kontrola obsega celovitosti projekta, zlasti celovitosti celotnega predračunskega elaborata, pregled medsebojne usklajenosti tekstovnega dela projekta, grafičnega dela projekta in predračunskega elaborata, načrta rušenja in usklajenosti z načrtom gospodarjenja z gradbenimi odpadki, pregled vodilne mape, zlasti seznam zemljišč in usklajenosti s prostorskimi akti ter izpolnjevanje zahtev mnenjedajalcev
4. **Geološko in getehnično poročilo vključno s plazovi in kontrolo programa preiskav ter** predračunskim elaboratom
5. **Izgradnja, prestavitev in zaščita** komunalnih vodov (vodovod, fekalna kanalizacija) vključno s kontrolo predračunskega elaborata
6. **Strojne inštalacije in oprema** (izgradnja, prestavitev in zaščita plinovodov,..) vključno s kontrolo predračunskega elaborata
7. **Električne inštalacije in oprema - semaforizacija, cestna razsvetljava, izgradnja, zaščita in prestavitve NN, SN in VN omrežja, novogradnja, zaščita in prestavitve TK naprav in opreme** – za vse navedeno vključno s kontrolo predračunskih elaboratov
8. **Vodnogospodarske ureditve in izhodišča** (svetle odprtine potrebnih premostitev in varnostna višina do spodnjega roba nosilne konstrukcije, niveleta ceste -poplavna varnost,..), preveritev posega na stanje voda ter vodni režim ter odvajanje padavinskih voda (iz utrjenih površin in zalednih voda) vključno s kontrolo izhodišč (zlasti Hidrološko hidravlične analize s kartami razreda poplavne nevarnosti) ter kontrolo predračunskega elaborata
9. **Križanje ceste in železnice** (ukinitev nivojskega prehoda in načrtovane nove ureditve), tehnologija vodenja železniškega prometa v času gradnje – za vse navedeno vključno s kontrolo predračunskih elaboratov
10. **Zaščita in prestavitev SVTK naprav** vključno s tehnično odvisnostjo in prestavitev ali preureditev posameznih elementov obstoječih varnostnih naprav – za vse navedeno tudi kontrola predračunskih elaboratov
11. **Načrt krajinske arhitekture** vključno z elaborati rekultivacije zemljišč in elaborata o uporabi in ravnanju z rodovitno prstjo, za vse navedeno kontrola predračunskega elaborata
12. **Arhitektura** objekti vključno s kontrola predračunskih elaboratov
13. **Študija obremenitve s hrupom** in predlog protihrupne zaščite vključno s kontrola predračunskih elaboratov
14. **Prometno in gradbeno tehnološko vrednotenje variant**
15. **Prometno ekonomske primerjave**
16. **Varstvo pri delu** za fazo projektiranja (varnostni načrt za cesto)
17. **Varstvo pri delu** za fazo projektiranja (varnostni načrt za železnico)

Predmet recenzije je lahko idejni projekt (IDP) in/ali dokumentacija za pridobitev gradbenega dovoljenja (DGD) in/ali projekta za pridobitev gradbenega dovoljenja (PGD) in/ali projekt za izvedbo (PZI).

Ob uvedbi v delo bo izvajalcu na voljo vsa izdelana dokumentacija. Izdela se skupno recenzijsko poročilo, predvidena je skupna recenzijska razprava.

1. **OBSEG REVIZIJE / GZ**

V kolikor je v Opisu projekta in Opisu naročila zahtevano, se izdela revizija projektne dokumentacije, načrta gradbenih konstrukcij cestnih objektov.

Zagotoviti je potrebno neodvisno statično in dinamično analizo cestnih objektov, zato mora odgovorni revident podati poročilo iz katerega izhaja, da objekt izpolnjuje bistveno zahtevo v skladu z določili Gradbenega zakona (Uradni list RS, št. [61/17](http://www.uradni-list.si/1/objava.jsp?sop=2017-01-2914) in [72/17 – popr.](http://www.uradni-list.si/1/objava.jsp?sop=2017-21-3507) [65/20](http://www.uradni-list.si/1/objava.jsp?sop=2020-01-0978) in [15/21](http://www.uradni-list.si/1/objava.jsp?sop=2021-01-0315) – ZDUOP), 15.člen) – mehansko odpornost in stabilnost.

V sklopu revizije je potrebno izdelati neodvisen statični model in izvesti kontrolo nosilnosti in stabilnosti, preveriti ustreznost izbranih obtežb (npr. ali je bil analiziran tudi vpliv temperature, vetra,…) in obtežne kombinacije, izvesti kontrolo nosilnosti glavnih nosilnih elementov in izdelati primerjavo z osnovnim statičnim izračunom objekta, ki je predmet revizije.

Rezultati analize morajo biti povzeti v revizijskem poročilu v katerem mora biti navedena tudi programska oprema s katero je bila izvedena neodvisna statična analiza. Zaželeno je, da se statični izračun izvede z drugo programsko opremo. V poročilu mora biti jasno prikazan osnovni statični model, ki je služil izračunu objekta, ki je predmet revizije in neodvisen statičen model, ki je bil uporabljen v sklopu revizije.

V sklopu revizije se pričakuje tudi strokovna presoja predlaganih projektnih rešitev, preveritev načrtov glavnih nosilnih elementov in oceno pravilnosti količin za glavne nosilne elemente.

1. **OBSEG REVIZIJE /** **ZVZelP-1**

V kolikor je v Opisu projekta in Opisu naročila zahtevano, se izdela revizija za objekte, ki prečkajo železniško infrastrukturo oz. posegajo v varovalni pragovni pas in je le ta skladno s spodaj navedenim zakonom potrebna.

Revizija se izdela na podlagi Zakona o varnosti v železniškem prometu (ZVZelP-1, Uradni list RS, št. [30/18](http://www.uradni-list.si/1/objava.jsp?sop=2018-01-1354)).

1. **NESTROKOVNO IZDELANA PROJEKTNA DOKUMENTACIJA**

V primeru, da recenzent na podlagi pregleda projektne dokumentacije s strani odgovornih recenzentov ugotovi nestrokovno izdelavo, ki je projektant v navedenih rokih ne more odpraviti oziroma ni odpravil, mora recenzent v roku 7 dni po izteku roka za odpravo nestrokovne izvedbe, pisno obvestiti naročnika z obrazložitvijo nestrokovne izvedbe.

V primeru, da odgovorni revident ugotovi, da je projektna dokumentacija nestrokovno izdelana do take mere, da je projektant v navedenih rokih ne more odpraviti oziroma ni odpravil in da revizije ni mogoče pozitivno zaključiti, mora revident v roku 7 dni po izteku roka za odpravo nestrokovne izvedbe pisno obvestiti naročnika z navedbo bistvenih zahtev, ki jih objekt ne izpolnjuje.

1. **SPECIFIKACIJA PONUDBE**

Izvajalec se obvezuje, da so v ponudbeni ceni vključeni vsi stroški za zahtevane strokovnjake, prevozi, materialni in drugi stroški za potrebno izvedbo naloge, ter tudi stroški organiziranja, vodenja in sodelovanja na recenzijskih obravnavah, vključno s stroški administrativne podpore.

1. **ROK IZVEDBE**

Izvajalec bo uveden v delo za vsak sklop posebej. V kolikor bo izvajalec prevzel v izvajanje več sklopov, bo v prvi sklop uveden takoj po podpisu pogodbe, v drugi sklop v 30 dneh po podpisu pogodbe, v tretji in sklop v 60 dneh po podpisu pogodbe.

**Skrajni rok za izvedbo vseh del posameznega sklopa je 90 dni od uvedbe v delo.**

Naročnik podaja okvirne vmesne roke za izvedbo naročila. Izvajalec mora po uvedbi v delo za vsak posamezni sklop izdelati podroben terminski plan za izvedbo naročila, ki ga potrdi naročnik. predlaganem terminskem planu poda tudi roke, ki jih mora za uspešno izvedbo naročila spoštovati projektant. V primeru nespoštovanja roka s strani projektanta, mora izvajalec o tem takoj seznaniti naročnika, ki ustrezno ukrepa.

Izdelava podrobnega terminskega plana za vsak posamezen sklop – 7 dni po uvedbi v delo.

Pri izvedbi terminskega plana se upošteva naslednje okvirne roke za izvedbe recenzije 30 dni + 30 dni + 7 dni, pri čemer:

* 30 dni pomeni čas **od prevzema dokumentacije** do recenzijske obravnave
* 30 dni pomeni čas v katerem mora izdelovalec projektne dokumentacije odpraviti ugotovljene pomanjkljivosti ali nepravilnosti
* 7 dni je čas za izdajo potrdil o opravljeni recenziji

Recenzija se lahko izvaja sočasno z izdelavo projektne dokumentacije v sprotnem sodelovanju med recenzentom in projektantom in z vednostjo naročnika.

V primeru, da poteka recenzija dokumentacije sočasno z izdelavo projektne dokumentacije, bo izvajalec uveden v delo takoj ob podpisu pogodbe:

* 60 dni pomeni čas **od uvedbe v delo** do predaje usklajene projektne dokumentacije, v tem obdobju mora izvajalec zagotoviti tako pregled dokumentacije kot tudi obravnavo (recenzijsko razpravo)
* 7 dni je čas za izdajo potrdil o opravljeni recenziji

Pri izvedbi terminskega plana se upošteva naslednje okvirne roke za izvedbo revizije 60 dni + 30 dni, pri čemer:

* 60 dni pomeni čas do izdelave revizijskega poročila
* 30 dni pomeni čas v katerem mora izdelovalec odpraviti napake in izvajalec poda končno revizijsko poročilo

Recenzija in revizija dokumentacije se izvaja sočasno.

Recenzija in revizija se izvaja sočasno z izdelavo projektne dokumentacije v sprotnem sodelovanju med recenzentom in projektantom in z vednostjo naročnika.

Štejejo se koledarski dnevi.

1. **SEZNAM ODGOVORNIH RECENZENTOV IN REVIDENTOV**

Ob uvedbi v delo mora revident oz. recenzent za vsak sklop predložiti seznam imenovanih odgovornih recenzentov in revidentov. Recenzent oz. revident mora zagotoviti zadostno števila kompetentnih strokovnjakov v skladu z zahtevami naročnika iz tega razpisa.

Ponudnik mora za vsak sklop imenovati skupino strokovnjakov sestavljeno iz skupine strokovnjakov, kot je zahtevano v Opisu projekta in Opisu naročila in sicer:

* za sklope 1, 2, 6 in 8 za vsak sklop vodjo recenzije in odgovornega revidenta za cestne objekte,
* za sklope 3, 4 in 5 za vsak sklop vodjo recenzije,
* za sklop 7 vodjo recenzije, odgovornega revidenta za cestne objekte in odgovornega revidenta za železniško infrastrukturo.

Ob tem, da je:

* posamezni odgovorni recenzent pri posameznem sklopu lahko imenovan za največ eno področje,
* odgovorni recenzent ni hkrati vodja recenzije, tajnik recenzije ali odgovorni revident,
* odgovorni recenzent je imenovan kot odgovorni recenzent v več sklopih, vendar v največ treh (3) sklopih,
* tajnik recenzije funkcijo sočasno opravlja pri največ treh (3) sklopih, ki so predmet tega naročila,
* odgovorni revident, ki bo izvajal revizijo skladno z Zakonom o varnosti v železniškem prometu (Uradni list RS, št. [30/18](http://www.uradni-list.si/1/objava.jsp?sop=2018-01-1354) in skladno z Zakonom o varnosti v železniškem prometu (Uradni list RS, št. [30/18](http://www.uradni-list.si/1/objava.jsp?sop=2018-01-1354)) imenovan pri največ treh (3) sklopih,
* vodja recenzije lahko to funkcijo sočasno opravlja pri največ treh (3) sklopih, ki so predmet tega javnega naročila,
* imenovani vodja revizije za ceste objekte za sklop 1 in sklop 2 lahko to funkcijo sočasno opravlja pri največ enem (1) sklopu, za sklop 6, 7 in 8 lahko to funkcijo opravlja pri največ (3) sklopih, ki so predmet tega javnega naročila.

Priloge:

* Seznam projektov
* Opisi projektov, ki so predmet recenzije in revizije
* Projektne naloge za izdelavo projektne dokumentacije, ki so predmet recenzije in revizije

**SEZNAM PROJEKTOV**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠT. SKLOPA** | **ZAP. ŠT.** | **ŠT. PROJEKTA** | **NAZIV INVESTICIJSKEGA PROJEKTA** | | **PROJEKTANT** | **RECENZIJA** | **REVIZIJA** | | |
| **RECENZIJA** | **REVIZIJA** | **REVIZIJA / CESTNI OBJEKTI** | **REVIZIJA / ŽELEZNICA** |
| *da / ne* | *da / ne* | *št. objektov* | *da / ne* |
| 1 | 1.1 | 18 - 0029 | OBJR | Most čez Kolpo v Žuničih (NM0108) | GRADIS BP, d.o.o. | da | da | 1 | ne |
| 1 | 1.2 | / | OBJR | Most čez Krko v Podbočju (NM0201) | / | da | da | 2 | ne |
| 1 | 1.3 | 19 – 0007 | OBJR | Rehabilitacija mostu čez Krko v Novem Mestu (NM0074) | JV Promico d.o.o.&BPI d.o.o. | da | da | 1 | ne |
| 2 | 2.1 | 19 – 0104 | OBJR | Rekonstrukcija mostu čez pritok Kolpe (NM0196) | SPIT d.o.o. | da | da | 1 | ne |
| 2 | 2.2 | 19 – 0108 | OBJR | Rekonstrukcija mostu čez Dobravo (LJ0226) | IKB d.o.o. | da | da | 1 | ne |
| 2 | 2.3 | 19 – 0007 | OBJR | Nadomestna gradnja mostu čez Trboveljščico (LJ0213) | Dolenjska Projektiva d.o.o. Novo Mesto | da | da | 1 | ne |
| 2 | 2.4 | 06-0063 | OBJR | Most in križišče Rašica | GIRI d.o.o. | da | da | 2 | ne |
| 2 | 2.5 | / | OBJR | Most čez Sočo v Mostu na Soči | / | da | da | 1 | ne |
| 2 | 2.6 | 18 - 0159 | OBJR | Rekonstrukcija dveh prepustov v Gradu | GIRI d.o.o. | da | da | 2 | ne |
| 2 | 2.7 | 06-0046 | URED | Češnjica – Rudno | PNG d.o.o., SPIT d.o.o. (objekt) | da | da | 1 | ne |
| 2 | 2.8 | 06-0063 | OBJR | Most in križišče Rašica - 2. faza | GIRI d.o.o. | da | da | 1 | ne |
| 3 | 3.1 | 10-0199 | OBNO | Zreče (terme)-Rogla | Projektiva NVG d.o.o. | da | ne | / | ne |
| 3 | 3.2 | 07-0059 | KOLE | Ptuj – Malečnik / Ureditev DKP na območju občine Duplek | Proinfra d.o.o. | da | ne | / | ne |
| 4 | 4.1 | 13-0001 | KOLE | Ureditev DKP v Savinjski regiji / R25 Črna na Koroškem – Šoštanj – Velenje – Šempeter v Savinjski dolini, v območju Občin Šmartno ob Paki – Braslovče – Polzela – Prebold – Žalec | Projekt d.d. Nova Gorica | da | ne | / | ne |
| 5 | 5.1 | 13-0001 | KOLE | Ureditev DKP v Savinjski regiji / DKP G13 v območju Občin Prebold – Braslovče – Tabor – Vransko | Tehnični biro d.o.o. | da | ne | / | ne |
| 5 | 5.2 | 18-0079 | KOLE | Kolesarska povezava Naklo - Bohinj / DKP v občini Radovljica (1. in 2. faza) | PROVIA d.o.o. | da | ne | 0 | ne |
| 6 | 6.1 | 18-0131 | KOLE | Kolesarsko omrežje Koroške regije / DKP Otiški vrh - Dobrije | Andrejc d.o.o., SPIT d.o.o. | da | da | 2 | ne |
| 6 | 6.2 | 18-0131 | KOLE | Kolesarsko omrežje Koroške regije / DKP R22 Poljana - Mežica | CORUS INŽENIRJI d.o.o. | da | da | 3 | ne |
| 7 | 7.1 | 19-0110 | KOLE | DRAVSKA KOLESARSKA POT (Trbonje – Maribor) / sklop 5 | Lineal d.o.o., Projekt d.d. Nova Gorica (mostovi) | da | da | 4 | ne |
| 7 | 7.2 | 19-0110 | KOLE | DRAVSKA KOLESARSKA POT (Trbonje – Maribor) / sklop 6 | Andrejc d.o.o., HSE Invest d.o.o. (most) | da | da | 2 | da |
| 7 | 7.3 | 19-0110 | KOLE | DRAVSKA KOLESARSKA POT (Trbonje – Maribor) / sklop 7 | Andrejc d.o.o. | da | da | 0 | da |
| 8 | 8.1 | 19-0110 | KOLE | DRAVSKA KOLESARSKA POT (Trbonje – Maribor) / sklop 8 | Andrejc d.o.o. | da | ne | 0 | ne |
| 8 | 8.2 | 19-0110 | KOLE | DRAVSKA KOLESARSKA POT (Trbonje – Maribor) / sklop 9 | Andrejc d.o.o., HSE Invest d.o.o. (most) | da | da | 1 | ne |
| 8 | 8.3 | 19-0110 | KOLE | DRAVSKA KOLESARSKA POT (Trbonje – Maribor) / sklop 10 | Andrejc d.o.o. | da | ne | 0 | ne |
| 8 | 8.4 | 19-0110 | KOLE | DRAVSKA KOLESARSKA POT (Trbonje – Maribor) / sklop 11 | Andrejc d.o.o., HSE Invest d.o.o. (most) | da | da | 4 | ne |